کاکول

کاکول (انگریزی:Kakul) پاکستان کے صوبہ خیبر پختونخوا میں واقع ضلع ایبٹ آباد کا ایک قصبہ ہے، جو 1300میٹر کی بلندی پر واقع وادی کاکول میں، ایبٹ آباد شہر سے 5 کلومیٹر شمال مشرق کی طرف ٹھنڈیانی پہاڑی کے نزدیک واقع ہے۔ آبادی 30،000(تیس ہزار ) نفوس کے لگ بھگ ہے۔
 تاریخ 
کاکول بوئرجنگ (1902-1899ء) سے پہلے ایک دیہی علاقہ تھا، جب برطانوی بھارتی حکومت نے یہاں بوئر جنگ کے قیدیوں کے لیے جنگی قیدی کیمپ بنایا، جس کا انتظام 5 ویں رائل گورکھا رائفلز کے پاس تھا۔Parrett, C. 'Boer POWs at Kakul, Abbottabad' in Durbar: Journal of the IMHS, Vol 28, No 1, Spring 2011, p. 3-8, Pub. UK, by the Indian Military Historical Society
بعد میں 1918 میں یہاں انڈین آرمی آرٹلری اسکول قائم کیا گیا جو دوسری جنگِ عظیم کے شروع ہونے تک رہا۔ دوسری جنگِ عظیم کے دوران یہ رائل انڈین آرمی سروس کور کے نوجوان افسران کے لیے ایک تربیتی اسکول بن گیا۔

بعد میں، یہ جنگی قیدی کیمپ 1947 سے 1948ء تک ایک فوجی پروتاروہن اور جسمانی تربیتی اسکول یا آرمی اسکول آف ماونٹین وارفئیر اینڈ فزیکل ٹریننگ میں تبدیل کر دیا گیا(انگریزی: ASMW& PT:Army School of Mountain Warfare and Physical Training) اور اس کا ایک حصہ رائل انڈین آرمی سروس کور (RIASC) کے دفاتر کے طور پر ہی مستعمل رہا۔ بعداز آزادیِ پاکستان(1947ء)، یہ مقام جو وادیِ کاکول کے مشرقی حصے میں واقع ہے،پاکستان ملٹری اکیڈیمی کے قیام کے لیے منتخب کیا گیا۔ اطرافِ دیہہ میں کاکول یونین کونسل میں مقیم اہم قبائل میں جدون سلیمان خیل شامل ہیں اور دیگربکھرے ہوئے گجر، سید اور اعوان قبائل بھی موجود ہیں۔

 انتظامیہ 
کاکول یونین کونسل کا صدر مقام کاکول بستی ہے - یونین کونسل مندرجہ ذیل علاقوں میں تقسیم کی گئی ہے۔ اسپدر، تکیہ، بندیاں، ملاچ، بلولیہ،کاکول، مندروچ کلاں، مندروچ خورد، نواں شہر جنوبی اور نواں شہر شمالی۔
 حوالہ جات 

زمرہ:1957ء میں آباد ہونے والے مقامات
زمرہ:ایبٹ آباد
زمرہ:پاکستان کے آباد مقامات
زمرہ:پاکستان کے میٹروپولیٹن علاقہ جات
زمرہ:خیبر پختونخوا کے آباد مقامات
زمرہ:ضلع ایبٹ آباد کی یونین کونسلیں
زمرہ:ضلع ایبٹ آباد کے آباد مقامات
ضلع ایبٹ آباد
زمرہ:ویکی ڈیٹا سے مختلف مختصر وضاحت